EkBass/fiwiki-20250220-pages-articles huggingface dataset:
Mannitoli

Mannitoli (C6H8(OH)6, HOCH2(CHOH)4CH2OH) on sokerialkoholi. Luonnossa sitä on esimerkiksi mannasaarnen (Fraxinus ornus) mahlassa, levissä, sienissä ja hyönteisten kudosnesteessä. Mannitoli liukenee veteen. Mannitolia käytetään elintarvikkeiden makeutusaineena. Sen E-koodi on E421. Lääkkeenä sitä ja sen johdoksia käytetään osmoosiin perustuvana nesteenpoistajana eli diureettina. Erityisiä käyttöaiheita ovat aivopaineen nousu, silmänpaineen nousu, munuaisten vajaatoiminta, sydänperäinen keuhkoödeema ja myrkytystilojen hoito. Mannitoli saattaa aiheuttaa joillekin henkilöille syötynä vatsanväänteitä. Sitä voi olla esimerkiksi ruokasienissä kuten viljellyissä herkkusienissä. Pienet määrät eivät ole yleensä haitallisia. == Lähteet == == Aiheesta muualla == *Isvet, käyttöturvallisuustiedote: D-Mannitoli (pdf) *PubChem: Mannitol *DrugBank: Mannitol *Human Metabolome Database: Mannitol *Kyoto Encyclopedia of Genes and Genomes (KEGG): Mannitol *ChemBlink: D-Mannitol *Liber Herbarum II: Luettelo mannitolia sisältävistä kasveista Luokka:Alkoholit Luokka:Sokerit Luokka:Makeutusaineet Luokka:Diureetit Luokka:WHO:n tärkeimmät lääkkeet
Arktis-alpiininen laji

Arktis-alpiininen laji on eliölaji, joka viihtyy sekä korkealla vuoristossa että tundravyöhykkeellä. Yleensä arktis-alpiinisina pidetään joitain kasvilajeja. Esimerkiksi lääte on tyypillinen arktis-alpiininen lajiPohjoinen luonto: yleistä. Arktis-alpiinisia kasveja kasvoi jääkaudella myös alavammilla mailla. Koska jotkin kasvit mm. jääleinikki säilyivät esimerkiksi Norjan tunturien jääkautisilla jäättömillä vuorenhuipuilla, ne eivät ole arktis- alpiinisia kasveja. Linnuista riekko on tyypillinen arktis-alpiinisten alueiden laji.Soiden ennallistamistyö auttaa metsäriekkoa selviämään == Arktis-alpiinisia kasveja == * lapinvuokkoUusi arvio — joka kymmenes Suomen eliölaji edelleen uhanalainen (ympäristö.fi) * tunturikynsimö * kultakynsimö * kuusamonsarake * isokissankäpälä * lääte * tunturikallioinen == Lähteet == === Viitteet === Luokka:Arktis
Georgia King

Georgia King (18. marraskuuta 1986) on skotlantilainen näyttelijä. Hän on näytellyt elokuvassa nimeltään Wild Child. Luokka:Skotlantilaiset näyttelijät
HMS Warspite (1758)

HMS Warspite ( usein kirjoitusasuna HMS Warspight) oli Britannian kuninkaallisen laivaston vuonna 1758 vesillelaskettu Dublin-luokan 74-tykkinen kolmannen luokan linjalaiva. == Valmistus == Alus tilattiin 14. marraskuuta 1755 70-tykkisenä kolmannen luokan linjalaivana Deptfordista Thomas West and Companyltä. Sen köli laskettiin vielä marraskuussa ja alus laskettiin vesille 8. huhtikuuta 1758. Amiraliteetti oli ilmoittanut aluksen nimen 13. huhtikuuta 1756 päivätyllä kirjeellä, jolloin alus myös luokiteltiin 74-tykkiseksi. Alus valmistui 27. heinäkuuta 1758. Aluksen tarjoukseen perustunut hinta oli 26 285 puntaa 19 shillinkiä ja 3 pennyä, mutta lopullinen uppouman perusteella laskettu hinta oli hieman korkeampi. Lisäksi aluksen varustamiskustannukset olivat 9 440 puntaa 12 shillinkiä ja 11 pennyä.Winfield 2007 s. 59 == Palvelus == Alus otettiin palvelukseen toukokuussa ensimmäisenä päällikkönään Charles Holmes, joka luovutti aluksen päällikkyyden 1759 Sir John Bentleylle. Seitsenvuotinen sota Ranskaa vastaan oli käynnissä ja alus lähti 16. helmikuuta Välimerelle, jossa se liittyi amiraali Edward Boscawenin laivueeseen. Alus osallistui 19. elokuuta 1759 laivueen mukana Lagosin taisteluun, jossa se valtasi Ranskan laivaston Témérairen. Se osallistui amiraali Sir Edward Hawken alaisuudessa Quiberoninlahden taisteluun. Pariisin rauhansopimuksen jälkeen alus poistettiin palveluksesta, kunnes se palautettiin Yhdysvaltain vapaussodan aikana sairaalalaivaksi. Satamapalvelukseen alus siirrettiin 1778 ja nimettiin maaliskuussa 1800 HMS Arundeliksi. Alus romutettiin 1802. ==Lähteet== * * === Viitteet === Luokka:Dublin-luokan linjalaivat
Johannes Troglita

Johannes Troglita (, ) oli 500-luvulla elänyt itäroomalainen sotapäällikkö. Hän osallistui vandaalisotaan vuosina 533–534 ja toimi duxina Pohjois- Afrikassa, ennen kuin lähetettiin Persian vastaiselle rajalle Mesopotamiaan. Vuonna 546 keisari Justinianus lähetti Troglitan Pohjois-Afrikkaan, missä Itä- Rooman asema oli huonontunut maurien noustua kapinaan roomalaisia vastaan. Troglita kukisti maurit Byzaciumissa, nykyisen Tunisian alueella, vuonna 546 tai 547, mutta kärsi seuraavana kesänä tappion Tripolitanian mauriheimoja vastaan. Troglita organisoi armeijansa uudelleen ja löi maurien joukot kesällä 548 käydyssä Caton kenttien taistelussa,Martindale, s. 644–649 jonka jälkeen rauha palasi joksikin aikaa takaisin Pohjois-Afrikkaan.Cameron, Averil & Ward- Perkins, Bryan, s. 560–561 Troglitan saavutuksia juhlistetaan 500-luvulla eläneen roomalaisen runoilijan Flavius Cresconius Corippuksen teoksessa Iohannis, seu de bellis Libycis ("Libyan sodasta"), joka on myös tärkein lähde hänen elämästään.Bury, s. 147 == Syntyperä == Johannes Troglitan syntyperä on hämärän peitossa. Hänen synnyinvuottaan ei tiedetä ja syntypaikkakin on epävarma. Hän saattoi olla kotoisin Traakiasta, mutta hänen epätavallinen lempinimensä Troglita viittaisi Trogilos () -nimiseen paikkaan Makedoniassa tai Sisiliassa. Aikalaishistorioitsija Prokopioksen ja Troglitaa ylistäneen runoilija Corippuksen mukaan hänen isänsä oli eräs Evanthes ja hänellä oli ainakin yksi veli nimeltään Pappus. Troglitan vaimo oli luultavasti barbaarikuninkaan tytär, jonka kanssa hän sai pojan Petruksen. == Lähteet == * * * === Viitteet === Luokka:Bysanttilaiset sotilaat Luokka:Syntymävuosi tuntematon Luokka:550-luvulla kuolleet
Olli Pekka Jokela

Olli Pekka Jokela (s. 5. helmikuuta 1955 Pello) on suomalainen arkkitehti. ==Elämä ja ura== Olli Pekka Jokelan isä oli rovasti Erkki Jokela, äitinsä kotitalousopettaja Kyllikki Jokela (o.s. Tuohilahti). Jokela oli vuodesta 1981 naimisissa arkkitehti Kirsti Jokelan (1951–2017Kirsti Jokelan kuolinilmoitus, Helsingin Sanomat 23.7.2017, s. C 16, o.s. Jokiniemi) kanssa. Avioliitosta on kolme tytärtä: Viivi (1981), Varpu (1984) ja Vuokko (1988). Olli Pekka Jokela pääsi ylioppilaaksi 1975 Oulun normaalikoulusta ja valmistui arkkitehdiksi 1982 Teknillisestä korkeakoulusta. Hän työskenteli seuraavissa toimistoissa: 1977–1981 Arkkitehtitoimisto Kaija ja Heikki Siren, 1981–1982 Arkkitehtitoimisto Löfström, Mäkinen ja 1982–1985 Arkkitehtitoimisto Helander & Leiviskä. Vuosina 1987–1995 Jokelalla oli yhteinen toimisto Pentti Kareojan kanssa. Vuodesta 1995 hän on johtanut omaa toimistoaan (Arkkitehtitoimisto Olli Pekka Jokela Oy). Olli Pekka Jokelan uransa alkupuolella suunnittelemat rakennukset ovat vaaleita ja rapattuja. Sisätiloja leimaa lasi ja valon väreily. Myöhemmin hän on käyttänyt useasti punatiiltä ja jopa maalaamatonta puuta. ==Päätyöt== thumb|Terveystieteiden keskuskirjasto (1998), Helsinki. * Rauman virastotalo (yhdessä Pentti Kareojan kanssa, 1991) * Hämeenkylän kirkko, Vantaa (1992) * Virastotalo Kanavakatu 4 ja Rahapajan saneeraus, Helsinki (1993) * Terveystieteiden keskuskirjasto (Terkko), Helsinki (1998) * Biokeskus 3, Helsinki (2001) * Sammon keskuslukio, Tampere (2005) * Hietarannan kahvila- ja pukuhuonerakennus, Helsinki (2011) * Malmin sairaalan peruskorjaus ja laajennus (2014), Helsinki, yhdessä AW2 Arkkitehdit Oy:n kanssa. ==Muita töitä== * Haso Marjaniemi, Helsinki (1998) * Päiväkoti Pehtoori, Helsinki (1999) * Herttoniemenrannan ala-asteen koulu, Helsinki (2000) * Laajasalon sosiaali- ja terveysasema, Helsinki (2002) * Kauklahden kappeli, Espoo (2006) * Asoy Helsingin Eerikinkatu 41 (2007) * Asoy Helsingin Pariisintorni (2009) * Sipoonlahden koulu, Sipoo (2009) * Vanttilan koulu, Espoo (2009) * Kuninkaantien toimintakeskus, Espoo (2010) ==Tunnustuksia== *Palkintoja noin 30:ssä arkkitehtuurikilpailussa *European Architectural Award 1995 (Rauman virastotalosta) *Valtion viisivuotinen taiteilija-apuraha (2006) == Lähteet == *Kuka kukin on 2007. Helsinki: Otava 2006. === Viitteet === ==Kirjallisuutta== *Olli Pekka Jokela, arkkitehti – Architect. Helsinki: Parv Publishing 2011. ISBN 978-952-5634-31-8. ==Aiheesta muualla== *Arkkitehtitoimisto Olli Pekka Jokela Luokka:Suomalaiset arkkitehdit Luokka:Vuonna 1955 syntyneet Luokka:Elävät henkilöt
Koripallon miesten SM-sarjakausi 1984–1985

Kausi 1984–1985 oli 45. kausi, jolloin pelattiin koripallon miesten Suomen mestaruudesta. SM-Koriksen mestaruuden voitti Helsingin NMKY. Kotkan Työväen Palloilijat voitti hopeaa ja Uudenkaupungin Urheilijat pronssia. Runkosarjan voitti Helsingin NMKY. Kaudella 1984–1985 otettiin käyttöön kolmen pisteen heiton raja. Sarjan historian ensimmäisen onnistuneen kolmen pisteen heiton heitti Kari-Pekka Klinga Töölön kisahallissa ToPo–Scotch Team-ottelussa 14. lokakuuta 1984.http://www.basket.fi/asiakaspalvelu/koriksen_abc/historia/suomi- koriksen_tarkeimmat_rajapy/ == Runkosarja == === Sarjataulukko === O V H P+ P- P Helsingin NMKY 36 29 7 3471 3085 58 Kotkan Työväen Palloilijat 36 24 12 3350 3100 48 Uudenkaupungin Urheilijat 36 23 13 3608 3354 46 Torpan Pojat 36 20 16 3226 3194 40 Pantterit 36 19 17 3147 3181 38 Tampereen Pyrintö 36 19 17 3087 3136 38 Turun NMKY 36 18 18 3277 3309 36 Scotch Team 36 14 22 2949 3100 28 Hyvinkään Tahko 36 7 29 3221 3497 14 Hongikon Nuorisoseuran Urheilijat 36 7 29 2954 3334 14 * Tahko ja HoNsU putosivat sarjasta. Tilalle nousivat Salon Palloilijat ja Säynätsalon Riento. == Pudotuspelit == {{Turnauspuu8 ||||| ||Torpan Pojat|2|Pantterit|0 ||||| ||UU|2|Tampereen Pyrintö|0 ||Helsingin NMKY|3|Torpan Pojat|0 ||KTP|3|UU|1 ||Helsingin NMKY|3|KTP|1 ||UU|2|Torpan Pojat|0 }} === Loppuottelut === HNMKY – KTP HNMKY KTP 77–80 KTP HNMKY 88–90 HNMKY KTP 124–107 KTP HNMKY 94–95 Helsingin NMKY mestaruuteen voitoin 3–1. HNMKY:n joukkue: Jouni Haikonen, Mikko Kallela, Lars Ekström, Jari Raitanen, Mikko Tanner, Mikael Salmi, Sakari Pehkonen, Kyösti Kantakoski, Antti Isomäki, Ilkka Kauhanen, Jonathan Moore, Matti Jauhiainen. Valmentajat: Eero Saarinen, Henrik Dettmann. == Lähteet == * === Viitteet === 1984 Luokka:Vuoden 1984 koripallo Luokka:Vuoden 1985 koripallo
Yleisluistelun Suomen-mestaruuskilpailut 1898

Suomen luistelumestaruudesta kilpailtiin toisen kerran Helsingissä 13. helmikuuta 1898. Vain miehet kilpailivat. Kilpailumatkoja oli kolme ja mestaruuteen vaadittiin kaksi matkavoittoa. Tähän pystyi Gustaf Estlander, joka voitti kaksi pisintä matkaa. === Miesten yleiskilpailu === Sija Kilpailija 500 m # 1 500 m # 5 000 m # 1 Gustaf Estlander 49,2 2 2.36,6 1 9.22,6 1 Franz Fredrik Wathén 48,8 1 2.38,0 2 9.25,8 2 Emil Helin 51,0 3 2.41,4 3 9.26,0 3 K. Henricson 51,4 4 2.45,6 4 9.44,6 4 K. Wilhelm Gustafsson 52,0 5 2.49,2 5 9.46,0 5 Theodor Baltschewsky 52,4 6 2.49,2 5 10.02,0 7 == Lähteet == * Urheilulehti (s.64) * SpeedSkatingNews [.info] * Luokka:Vuoden 1898 urheilu Luokka:Helsingin urheilutapahtumat Luokka:Pikaluistelun Suomen- mestaruuskilpailut
Suurvalkku

Suurvalkku (Cephalanthera damasonium) on Euroopassa esiintyvä lumovalkkujen sukuun kuuluva kämmekkäkasvi. == Ulkonäkö ja koko == Suurvalkku kasvaa 15–50 senttimetriä korkeaksi. Sen karvattomassa varressa on tyvellä pari tuppimaista lehteä ja 2–4 varsilehteä. Lehdet ovat 4–10 cm pitkät, muodoltaan soikeat–suikeat. Suurvalkulla on 3–12 kukkaa, jotka jäävät usein avautumatta. Kukat ovat väriltään kellanvalkoiset ja huulesta keltajuovaiset. Ulommat kehälehdet (sepalit) ovat tylpät ja hieman pidemmät verrattuna melko samannäköiseen miekkavalkkuun (Cephalanthera longifolia). == Levinneisyys == Suurvalkkua tavataan Keski- ja Etelä-Euroopassa. Sen pohjoisimmat esiintymispaikat ovat Ruotsin Gotlannissa ja Tanskassa. Pohjoismaissa sen kasvupaikkana ovat kuivat kalkkipitoiset männiköt. == Lähteet == == Aiheesta muualla == * Den virtuella floran: Stor skogslilja (Cephalanthera damasonium) Luokka:Lumovalkut
HMS Arundel

HMS Arundel on ollut neljän Britannian Kuninkaallisen laivaston aluksen nimenä. * HMS Arundel (1695), 32-tykkinen viidennen luokan alus * HMS Arundel (1746), 24-tykkinen kuudennen luokan alus * HMS Arundel (1800), satama-alus * HMS Arundel (1802), vastaanottoalus
Bodil Kornbek

Bodil Holmgren Kornbek (s. 10. elokuuta 1961 Kööpenhamina)Kristen- demokraterne afskriver Fogh on tanskalainen poliitikko. Hän kuului kymmenen vuoden ajan kristillisdemokraatteihin ja istui Folketingetissä vuosina 2001–2005. Vuonna 2005 Kornbek seurasi Marianne Karlsmosea puolueensa puheenjohtajana. Vuonna 2008 hän loikkasi sosiaalidemokraatteihin.Bodil Kornbek bliver socialdemokrat == Lähteet == Luokka:Tanskan puolueiden puheenjohtajat Luokka:Vuonna 1961 syntyneet Luokka:Elävät henkilöt
Yleisluistelun Euroopan-mestaruuskilpailut 1898

Euroopan luistelumestaruudesta kilpailtiin Helsingissä 19.-20. helmikuuta 1898. Vain miehet kilpailivat. Kilpailut järjestettiin Pohjoissataman luistinradalla meren jäällä. === Miesten yleismestaruus === Sija Kilpailija Maa 500 m # 1 500 m # 5 000 m # 10 000 m # 1 Gustaf Estlander Suomi 49,2 1 2.36,8 1 9.28,8 1 19.21,4 1 2 Emil Helin Suomi 52,6 4 2.47,2 7 9.51,8 5 19.56,2 3 3 Wilhelm Gustafsson Suomi 53,6 7 2.55,2 8 10.07,6 7 21.09,4 4 \- Alfred Næss 49,4 2 2.39,0 2 9.41,8 4 - - \- Arthur Helenius Suomi 51,4 3 2.46,0 6 9.52,6 6 - - \- Arthur Backman Suomi 52,8 5 2.39,8 3 9.36,0 2 - - \- Valdemar Volin 53,4 6 2.45,2 5 10.13,4 8 - - \- Theodor Baltschewsky Suomi 54,8 8 2.56,6 9 10.21,0 9 - - \- Nikolai Krjukov - - 2.45,0 4 9.39,0 3 19.28,6 2 == Lähteet == * Urheilulehti (s.62) === Viitteet === Luokka:Vuoden 1898 urheilu Luokka:Pikaluistelun Euroopan-mestaruuskilpailut Luokka:Helsingin urheilutapahtumat
Taidehalli (Budapest)

Taidehalli tai Taidepalatsi () on kuvataiteiden näyttelytila Budapestissa Sankarien aukion reunalla. Se toimii samalla periaattella kuin esim. saksalaiset taidehallit: se välittää ja esittelee nykytaiteen suuntauksia, mutta sillä ei ole omaa pysyvää kokoelmaa.http://www.mucsarnok.hu/new_site/index.php?lang=en&about;=5&curmenu;=305 Taidenäyttelyjen lisäksi Taidehallissa pidetään tieteellisiä konferensseja, ja se harjoittaa laajaa julkaisutoimintaa.http://www.mucsarnok.hu/new_site/index.php?lang=en&about;=1&curmenu;=301 Hallissa on myös kuvataiteita ja niiden tutkimusta käsittelevä kirjastohttp://www.mucsarnok.hu/new_site/index.php?lang=en&info;=4&curmenu;=405 ja kirjakauppa.http://www.mucsarnok.hu/new_site/index.php?lang=en&info;=5&curmenu;=406 Taidehalli perustettiin vuonna 1877. Se toimi ensin Andrássy út -kadun varrella, kunnes nykyinen Taidehalli rakennettiin vuonna 1896 osana unkarilaisten maahantulon tuhatvuotisjuhlia. Sen on suunnitellut Albert Schikedanz. Taidehallin näyttelytila on puolipyöreä apsis, jonka lasikatto takaa tasaisen valaistuksen. Rakennus peruskorjattiin vuonna 1995. == Lähteet == == Aiheesta muualla == Luokka:Taidegalleriat Luokka:Budapestin museot Luokka:Unkarin taide
Luola (rakennettu)

Luola on peruskallion sisään rakennettu tila, jonka on tarkoitus suojata käyttäjiään normaalia voimakkaammilta ulkoisilta uhkilta tai jopa sotatoimilta. ==Käyttö== Luoliin on sijoitettu useat asevoimien varasto-, johtamis- ja esikuntatilat ja lisäksi luolia käytetään väestönsuojina. Myös pysäköintihalli (pysäköintiluola) on luolan tyypillinen käyttötarkoitus maan pinnalla olevan rakennusalan säästämiseksi. Myös tehdas tai sen osia voi sijaita luolatiloissa. Esimerkki tästä Suomessa on Metson Jyväskylän Rautpohjan paperikonetehtaan osat. Myös tunneleiden yhteyteen on rakennettu luolia. Luolan rakentamista nimitetään louhinnaksi. Usean luolan muodostama, yleensä yhteisellä sisäänkäynnillä varustettu rakennelma on luolasto. Suomessa esimerkki laajasta luolastosta on aikaisemmin puolustusvoimien käytössä ollut Kanavuoren luolasto Jyväskylässä. Siviiliorganisaatioista esimerkiksi Tampereen Kalkussa sijaitseva Suomen Punaisen Ristin logistiikkakeskus, joka varastoi katastrofiavun tarvikkeita, on sijoitettu Mustavuoren sisään luolatiloihin. Eurajoella sijaitsee ydinjätteiden loppusijoitusluolasto tutkimustila Onkalo, joka on yli 300 metrin syvyydessä. Lisäksi muun muassa teleoperaattoreilla on käytössään luolatiloja. ==Luolastoja muualla== Maailmalla tunnettuja luolastoja on muun muassa Yhdysvaltain ja Kanadan ilmapuolustuksen komentokeskuksen käytössä oleva, 1950- ja 1960-luvulla rakennettu NORAD Coloradon Cheyenne-vuoressa. ==Katso myös== * Viestikeskus Lokki Luokka:Rakennukset ja rakennelmat * Luokka:Geotekniikka Luokka:Tilat
Bernard Cribbins

Bernard Cribbins (29. joulukuuta 1928 Oldham – 27. heinäkuuta 2022)BFI Screenonline: Cribbins, Bernard (1928-) oli brittiläinen näyttelijä, joka tuli tunnetuksi muun muassa äänenä The Wombles -lastenohjelmasta. Lisäksi hän esiintyi esimerkiksi Coronation Streetissä ja Doctor Whossa.Bernard Cribbins collects OBE from Princess Royal Cribbins sai Bafta-ehdokkuuden roolistaan elokuvassa Aseman lapset (1970). Hänestä tehtiin Brittiläisen imperiumin ritarikunnan upseeri vuonna 2011. Cribbins toimi myös noveltylaulajana, ja hän pääsi vuonna 1962 hittilistoille kappaleillaan "Hole in the Ground", "Right Said Fred" ja "Gossip Calypso". == Lähteet == == Aiheesta muualla == * * AllMusic.com: Bernard Cribbins Luokka:Brittiläiset näyttelijät Luokka:Brittiläiset laulajat Luokka:Vuonna 1928 syntyneet Luokka:Vuonna 2022 kuolleet
Luettelo televisiosarjan Glee kappaleista

Laulut, jotka esittää yhdysvaltalainen televisiosarja Glee, ovat lueteltu seuraavissa artikkeleissa: * Luettelo televisiosarjan Glee kappaleista (1. tuotantokausi) * Luettelo televisiosarjan Glee kappaleista (2. tuotantokausi) * Luettelo televisiosarjan Glee kappaleista (3. tuotantokausi) * Luettelo televisiosarjan Glee kappaleista (4. tuotantokausi) * Luettelo televisiosarjan Glee kappaleista (5. tuotantokausi) Luokka:Glee
Piikkiaralia

Piikkiaralia eli pirunkeppi (Aralia elata) on aralioiden eli isoaralioiden suvun puu, joka on kotoisin itäisimmästä Aasiasta. Sen luontaista levinneisyysaluetta ovat Korean niemimaa, Japani, Koillis-Kiina, Amurin alue ja Etelä-Sahalin. Piikkiaralian haarat ovat suoran jäykkiä ja hyvin piikkisiä. Sen lehtilapa on jopa 70 senttimetriä pitkä ja se koostuu runsaista harvahampaisista, suippukärkisistä lehdyköistä. Kukinnot ovat enintään puoli metriä leveitä huiskiloita. Suomessa piikkiaralia on menestynyt koristekasvina vain eteläisimmässä osassa; kasviyksilöt ovat tulleet pari-kolme metriä korkeiksi. == Lähteet == == Aiheesta muualla == * Suomen Lajitietokeskus: Piikkiaralia – Aralia elata * ITIS: Aralia elata * United States Department of Agriculture (USDA): Aralia elata * Flora of China: Aralia elata Luokka:Araliakasvit
Mindanaonpöllönen

Mindanaonpöllönen (Otus mirus) on pöllöihin kuuluva lintu. Se on kotoperäinen Mindanaolla Filippiineillä. Se on korkeiden seutujen lintu. Se painaa 61,7 grammaa.Birdlife.org 24.1.2012 Sen elinpiiriä ovat subtrooppiset ja trooppiset ylävät vuoristometsät, ja vaikka niitä ei toistaiseksi ole kaadettu, metsänhakkuut voivat olla sen uhkana, koska sitä on tavattu vain muutamilta seuduilta. ==Lähteet== ==Aiheesta muualla== * Owl pages Luokka:Pöllöset
Concepciónin maanjäristys 1570

Concepciónin maanjäristys tapahtui 8. helmikuuta 1570 aamuyöllä kello 9.00 Chilen Concepciónissa. Se oli voimakkuudeltaan 8,3 MS ja intensiteettiä XI Mercallin asteikkolla. == Katso myös == * Luettelo Chilen maanjäristyksistä == Lähteet == Luokka:1500-luvun maanjäristykset 1570
Baijiu

Baijiu (suom. ’valkoviina’) on kiinalainen viina, joka valmistetaan useimmiten durrasta. Baijiu on Kiinan kansallisjuoma, ja sitä juovat Kiinassa kaikki kansankerrokset niin juhlissa kuin arkenakin. Baijiu valmistetaan käyttämällä ja tislaamalla jyvät yhdessä prosessissa, ei kahdessa, kuten viinan valmistuksessa yleensä. Durra on yleisin raaka-aine, mutta myös esimerkiksi vehnää ja riisiä käytetään. Kun viljan ja veden seos on käynyt hiivan ja entsyymien kanssa enimmillään kolme kuukautta, se tislataan 70-prosenttiseksi. Juoma laimennetaan usein vedellä ennen pullotusta, jolloin sen vahvuudeksi tulee noin 52 prosenttia. Juoman annetaan kypsyä vuodesta kolmeen vuoteen. Baijiu on hyvin monimuotoista, sillä baijiuksi kutsutaan Kiinassa monenlaisia alueellisia tislattuja viinoja. Eri merkkejä on tuhansia. Maultaan kevyintä baijiun paikallisista laaduista on Kaakkois-Kiinassa tuotettu mixiang, jota tehdään muista baijiuista poiketen riisistä. Myös durrasta valmistettu pohjoiskiinalainen qingxiang on kevyen makuista. Työväenluokkaiset kiinalaiset suosivat erguotouta, jota myydään pienissä vihreissä pulloissa. Voimakkaimpia baijiuita ovat eteläkiinalaiset laadut, kuten Sichuanissa ja Guizhoussa tuotetut nongxiang ja jiangxiang. Niitä ei suositella kokemattomille, ja jotkut länsimaalaiset ovat kuvanneet niitä erittäin pahanmakuisiksi. Baijiu on hyvin sosiaalinen juoma. Sitä nautitaan niin politiikkaan ja diplomatiaan liittyvissä muodollisissa tilaisuuksissa sekä juhlissa kuin ystävienkin kesken, ja niin ruokajuomana kuin erikseenkin. Baijiuta juovat myös naiset, joskaan eivät yhtä paljon kuin miehet. Monet kiinalaiset juovat baijiuta humaltuakseen. Ryypystä kieltäytyminen voidaan ottaa loukkauksena tarjoajaa kohtaan, ja juomisen saa lopettaa vasta kun isäntäkin on lopettanut. Baijiu tarjoillaan huoneenlämpöisenä keraamisesta tai lasisesta astiasta piripintaan pieniin 15 millilitran laseihin. Isäntä nostaa ensimmäisen maljan, usein kiittääkseen vieraitaan saapumisesta. Sen jälkeen vieraat voivat alkaa nostella omia maljojaan toisilleen. Lasi nostetaan oikealla kädellä. On tapana juoda lasillinen yhdellä kulauksella ja sanoa ”ganbei”. Vaikka baijiuta ei käytetäkään paljon Kiinan ulkopuolella chinatowneja lukuun ottamatta, Kiinan korkean asukasluvun ansiosta se on maailman eniten kulutettu viina. Baijiuta kulutetaankin maailmassa enemmän kuin viskiä, giniä, tequilaa ja votkaa yhteensä. Baijiusta pyritään kuitenkin tekemään vientituotetta, ja erityisesti pyrkimyksiä on edistämässä tunnetuin merkki Moutai, jota diplomaattipiireissä annetaan lahjapullona. ==Lähteet== == Aiheesta muualla == Luokka:Viinat Luokka:Kiinalaiset juomat
Moutai

Moutai eli Maotai on kiinalainen durrasta valmistettu baijiu-tyyppinen viinamerkki. Sitä pidetään Kiinan kansallisjuomana, jota annetaan diplomaattipiireissä virallisena lahjapullona.Tuohinen, Petteri: Kiinalaisten ”kossu” yrittää maailmalle. Helsingin Sanomat 24.1.2012, s. B 4. Moutain tislaamo sijaitsee Renhuain kaupungin lähellä Maotain vuoristokylässä Guizhoun maakunnassa, ja vain siellä voidaan tehdä Moutai-merkkistä baijiua. Tuotanto on 20 000 tonnia vuodessa, ja tavoitteena on määrän kaksinkertaistaminen. Yritys on panostamassa vientiin. ==Lähteet== == Aiheesta muualla == Luokka:Alkoholijuomamerkit Luokka:Kiinalaiset juomat
HMS Brave (F94)

HMS Brave (viirinumero F94) oli Britannian kuninkaallisen laivaston tyypin 22 fregatti. == Valmistus == Alus tilattiin 27. elokuuta 1981 Yarrow Shipbuildersilta Glasgow'sta, missä köli laskettiin 24. toukokuuta 1982. Se laskettiin vesille 19. marraskuuta 1982 kumminaan amiraali Sir Lindsay Brysonin puoliso. Se luovutettiin laivastolle 18. heinäkuuta 1984 ja läpäisi vastaanottotestit helmikuussa 1986. Alus jatkoi erilaisissa testeissä W. C. McKnightin alaisuudessa ja otettiin palvelukseen 4. heinäkuuta 1986 Portsmouthissa.Marriott, Leo s. 103 ja 111 == Palvelus == Pääosan ensimmäistä palvelusjaksoaan (1985–1987) alus oli koealuksena 9. fregattilaivueessa. Se testasi lukuisia erilaisia ase- ja viestiliikennejärjestelmiä. Siten aluksella palveli myös suurehko määrä siviilistä saapuneita järjestelmätoimittajien asiantuntijoita. Alus aloitti normaalin koulutusjakson vasta syksyllä 1987 Portlandissa, jonka päätyttyä se liittyi laivaston operatiiviseen palvelukseen. Koulutusjaksoon kuuluivat erilaiset vierailut satamissa kuten Lowestoftissa, Gibraltarilla, Funchalissa, Madeiralla, Portossa ja Lontoossa. Samoin se vieraili jo 1986 HMS Belfastin kanssa Newcastle-upon-Tynessä, Alicantessa ja Torquayssa. Alus osallistui 1991 laivaston mukana Persianlahden sotaan. Se suojasi Yhdysvaltain laivaston taistelulaivoja. Alus poistettiin palveluksesta 23. maaliskuuta 1999 ja tuhoutui maalilaivana elokuussa 2004. ==Lähteet== * * === Viitteet === Luokka:Yarrow’n valmistamat alukset Luokka:Kuninkaallisen laivaston tyypin 22 fregatit Luokka:Yhdistyneen kuningaskunnan Persianlahden sodan sotalaivat
Showgirls

Showgirls on vuonna 1995 ensi-iltansa saanut draamaelokuva, jonka on ohjannut Paul Verhoeven. Elokuvassa näyttelevät muun muassa Elizabeth Berkley, Kyle MacLachlan, Gina Gershon, Glenn Plummer, Robert Davi, Alan Rachins, Gina Ravera, Lin Tucci, Greg Travis, Al Ruscio, Patrick Bristow, William Shockley ja Michelle Johnston. Showgirls oli taloudellinen floppi ja sai ennätykselliset seitsemän Razzie-palkintoa: huonoimmasta elokuvasta, huonoimmasta ohjauksesta, huonoimmasta näyttelijättärestä, huonoimmasta käsikirjoituksesta, huonoimmasta uudesta tähdestä, huonoimmasta näyttelijäkaksikosta ja huonoimmasta tunnusmusiikista. Vaikka elokuvaa pidetään yhtenä maailman huonoimmista elokuvista, se on noussut kulttimaineeseen. == Lähteet == == Aiheesta muualla == * * Luokka:Yhdysvaltalaiset eroottiset elokuvat Luokka:Yhdysvaltalaiset draamaelokuvat Luokka:Vuoden 1995 yhdysvaltalaiset elokuvat Luokka:Paul Verhoevenin ohjaamat elokuvat Luokka:Joe Eszterhasin käsikirjoittamat elokuvat
HMS Sheffield (F96)

HMS Sheffield (viirinumero F96) oli Britannian kuninkaallisen laivaston tyypin 22 fregatti. Alus piti alun perin kastaa HMS Bruiseriksi, mutta se kastettiin Falklandin sodassa tuhoutuneen tyypin 42 hävittäjän kunniaksi HMS Sheffieldiksi. == Valmistus == Alus tilattiin 14. joulukuuta 1983 Swan Hunterilta Tyne and Wearista, missä köli laskettiin 29. maaliskuuta 1984. Se laskettiin vesille 26. maaliskuuta 1986 kumminaan puolustusministerin puoliso rouva Susan Stanley ja otettiin palvelukseen 26. heinäkuuta 1988 Hullissa.Friedman, Norman s. 339 == Palvelus == Vuoden 1998 lopulla alus osallistui hurrikaani Georgen aiheuttamien tuhojen korjaamiseen vieraillen St. Kittsillä sekä pelasti merestä naisen, jonka hurrikaani Mitch oli sinne heittänyt. Alus osallistui 28.-29. elokuuta 1999 laivaston esittelyyn Devonportissa, jolloin se oli ankkuroituna laituriin muiden alusten kanssa. Toukokuussa 2000 alkoi aluksen kahdeksan viikkoinen palvelus Itämerellä, jossa se osallistui kahden viikon BALTOPS 2000 -harjoitukseen. Sen lisäksi alus vieraili Kielissä, Gdyniassa ja Pietarissa. Paluumatkalla se vieraili vielä Kotkassa sekä Klaipėdassa. Alus palasi kotisatamaansa 26. heinäkuuta. Alus lähti 8. helmikuuta 2001 kuudeksi kuukaudeksi päällikkönsä Simon Williamsin alaisuudessa Karibianmerelle, jossa se ehkäisi alueen huumekauppaa sekä osallistui erilaisiin harjoituksiin. Alus myös vieraili muun muassa Yhdysvalloissa, Barbadosilla, Trinidadissa, Antiguassa, St. Lucialla, Curacaossa ja Bahamalla. Se osallistui Tradewinds-harjoitukseen, jonka tehtävänä oli parantaa alueen rannikkovartiostojen ja muiden alueella toimivien järjestöjen yhteistoimintaa. Alus kuului 5. helmikuuta 2002 Naton pysyvään Välimerelle sijoitettuun laivasto-osastoon, jossa se korvasi kotiin palaavan HMS Chathamin. Osaston tehtävänä oli valvoa kauppamerenkulkua ja siten ehkäistä terrorismia. Alueella olo aikanaan alus vieraili muun muassa Turkissa, Sisiliassa, Kreetalla, Espanjassa ja Algeriassa. Alus poistettiin palveluksesta 4. marraskuuta 2002. == Almirante Williams == Alus myytiin 4. syyskuuta 2003 Chilelle, joka liitti sen laivastoonsa nimellä Almirante Williamsiksi viirinumerolla FF-19. Alus oli 2008 modernisoitavana, jolloin sille asennettiin 76 millimetrin kanuuna sekä Harpoon-meritorjuntaohjusten laukaisualusta. Samoin aluksen elektronisetjärjestelmät uudistettiin. ==Lähteet== * * * * === Viitteet === Luokka:Swan Hunterin valmistamat alukset Luokka:Kuninkaallisen laivaston tyypin 22 fregatit
Pinta-aaltomagnitudi

Pinta-aaltomagnitudi (M_\text{S}) on maanjäristyksen voimakkuutta ilmaiseva mittaluku. Se perustuu pinta-aallon aiheuttaman maan liikkeen mittaamiseen. Pinta-aaltomagnitudia käytetään kaukana mittausasemasta tapahtuneille järistyksille. == Historia == Ensimmäisen pinta-aaltomagnitudin noin 20 sekunnin pinta-aalloille esitti Beno Gutenberg vuonna 1945. Hänen asteikkonsa perustui Wood-Andersonin kiertymäseismometrin näyttämään maksimiamplitudiin, kun etäisyys maanjäristyksen episentriin on vähintään 20° (2 200 km) ja enintään 130° (14 000 km). Asteikkoa jatkokehittivät 1950- ja 1960-luvulla itäeurooppalaiset tutkijat Neuvostoliitosta ja Tšekkoslovakiasta. Heidän työnsä tuloksena syntyi kaava, joka kuvaa magnitudeja alle 60 kilometrin syvyydessä oleville tapauksille. IASPEI päätti vuonna 1967 suositella tätä "Moskova–Praha -kaavaa" pinta-aaltomagnitudin standardiksi. Vuonna 1975 USGS alkoi mitata pinta-aaltomagnitudia seismogrammin pystykomponentin avulla vaakakomponentin sijaan. Tällöin vapauduttiin ongelmasta, mistä vaakakomponentista amplitudi tulisi käytännössä mitata. Vuonna 1985 ruotsalainen seismologi Markus Båth julkaisi empiiriset korjaukset hyposentrumin syvyydelle. Korjaus on positiivinen ja suuruudeltaan enimmillään 0,8 magnitudiyksikköä. ==Määritelmä == Pinta-aaltomagnitudi M_\text{S} määritellään seuraavan kaavan mukaan (Moskova–Praha -kaava): M_\text{S} = \log_{10} \left({A \over T}\right)_\text{max} + 1.66 \cdot \log_{10} (\Delta) + 3.3, missä A on Rayleigh'n pinta-aallon aiheuttaman maan liikkeen amplitudi mikrometreissä, T värähtelyn periodi sekunneissa ja \Delta episentrietäisyys asteissa. Gutenbergin alkuperäiselle määritelmälle uskolliset seismologit käyttävät magnitudinmääritykseen vain noin 20 sekunnin periodeja ja 20–130° episentrietäisyyksiä, vaikka Moskova–Praha -kaavan sovellusalue on tätä laajempi. == Katso myös == * Momenttimagnitudi == Lähteet == Luokka:Seismologia
Isi hoitaa 2

Isi hoitaa 2 () on vuonna 2007 ensi-iltansa saanut yhdysvaltalainen komediaelokuva, jonka on ohjannut Fred Savage. Elokuva on jatko-osa vuoden 2003 Isi hoitaa -elokuvalle. Elokuvan pääosissa ovat Cuba Gooding Jr., Paul Rae, Lochlyn Munro, Sean Patrick Flaherty, Richard Gant, Tamala Jones, Spencir Bridges, Brian Doyle-Murray, Josh McLerran, Telise Galanis, Molly Jepson ja Dallin Boyce. Elokuva menestyi taloudellisesti kritiikistä huolimatta ja voitti Razzie-palkinnon huonoimmasta jatko-osasta. == Rooleissa == == Aiheesta muualla == * * Luokka:Vuoden 2007 yhdysvaltalaiset elokuvat Luokka:Yhdysvaltalaiset komediaelokuvat
Säilöttyjä unelmia

Säilöttyjä unelmia on tammikuussa 2012 ensi-iltansa saanut Katja Gauriloffin ohjaama pitkä dokumenttielokuva. Elokuva kertoo säilykepurkin tarinan ihmisten kautta, heidän elämästään ja unelmistaan. Siinä kierretään kymmenessä maassa kuten brasilialaisella kaivoksella, josta tulee purkin metalli, sikatilalla Tanskassa ja teurastamolla Puolassa. Purkin valmistanut yritys ei suostunut yhteistyöhön, mutta nimetön avustaja selvitti purkin taustoja. Saksassa tekijät eivät päässeet edes lähelle piikkilanka-aidoin ympäröityjä sikatiloja.Leena Virtanen, Säilykkeen tarina on nyt purkissa, Helsingin Sanomat 24.1.2011 sivu C 2 == Tuotanto == Elokuva sai Suomen elokuvasäätiön rahoituksen (120 000 euroa) lisäksi tukea AVEK:lta, Yle TV2:lta, MEDIA:lta, NFTF:ltä, Arte Francelta, RTP:ltä, NRK:lta ja Al-Jazeera Englishiltä. Elokuva nähtiin elokuvateatterissa ainakin Suomessa ja Tanskassa. Elokuva esitettiin myös DocPoint-elokuvajuhlilla ja helmikuussa 2012 Berliinin elokuvajuhlilla sarjassa Culinary Cinema. == Tunnustukset == Elokuvan musiikin tekijä Karsten Fundal voitti parhaan musiikin Jussin 2013.Yle: Kovasikajutulle kaksi Jussia Elokuva palkittiin Nordic Film Days -festivaaleilla Lyypekissä Saksassa marraskuussa 2012. == Lähteet == == Aiheesta muualla == * Katja Gauriloff ja Joonas Berghäll Ylen Aamu-tv:n haastattelussa === Arvostelut === * Elokuvan arvostelu Ylen Aamu-tv:ssä * Luokka:Suomalaiset dokumenttielokuvat Luokka:Vuoden 2011 dokumenttielokuvat Luokka:Jussi-palkitut elokuvat Luokka:Elokuvat liike-elämästä
HMS Cornwall (F99)

HMS Cornwall (viirinumero F99) oli Britannian kuninkaallisen laivaston tyypin 22 kolmannen sarjan ensimmäisenä aloitettu ja viimeisenä valmistunut fregatti. == Valmistus == Alus tilattiin Yarrow Shipbuildersilta, missä köli laskettiin 14. joulukuuta 1983. Se laskettiin vesille 14. lokakuuta 1985 kumminaan Walesin prinsessa Diana, joka oli myös Cornwallin herttuatar, ja otettiin palvelukseen 23. huhtikuuta 1988.Gardiner, Robert s. 525 == Palvelus == Alus oli ensimmäisen merilordin lippulaivana hänen osallistuessaan 1996 Pietarissa Venäjän laivaston 300-vuotisjuhlallisuuksiin. Sen jälkeen alus oli Naton pysyvän Atlantille sijoitetun laivasto-osaston lippulaivana. Alus oli 2001 osa kuninkaallisen laivaston osastoa, joka tuki maajoukkojen hyökkäystä Afganistaniin. Toisen kerran alus oli Naton Atlantin laivaston lippulaivana 2003, jolloin se myös tuki Välimereltä operaatio Active Endeavouria. Vuonna 2001 alus osallistui Adeninlahdella merirosvouden torjuntaan. Palattuaan 26. huhtikuuta Plymouthiin se poistettiin palveluksesta 30. kesäkuuta. ==Lähteet== * * === Viitteet === == Aiheesta muualla == Luokka:Yarrow’n valmistamat alukset Luokka:Kuninkaallisen laivaston tyypin 22 fregatit
HMS Campbeltown

HMS Campbeltown (viirinumero F86) oli Britannian kuninkaallisen laivaston tyypin 22 kolmannen sarjan fregatti. == Valmistus == Alus tilattiin tammikuussa 1985 Cammell Lairdilta, missä köli laskettiin 4. joulukuuta 1985. Se laskettiin vesille 7. lokakuuta 1985 ja otettiin palvelukseen 27. toukokuuta 1989.Gardiner, Robert s. 525 == Palvelus == Alkuvuodesta 2004 alus kuului Naton pysyvään Atlantille sijoitettuun laivasto-osastoon. Alus oli seitsemän kuukautta 2007–2008 Persianlahdella ja tuki operaatio Calashiä ja Teliciä. Se siirrettiin telakalle modernisoitavaksi syyskuussa 2008. Aluksen palveluksesta poistosta ilmoitettiin maaliskuussa 2011, kun se lähti jäähyväisvierailulle kummikaupunkiinsa Argyllin Campbeltowniin. Alus palasi 31. maaliskuuta Plymouthiin, jossa se poistettiin 7. huhtikuuta palveluksesta. ==Lähteet== * * === Viitteet === Luokka:Cammell Lairdin valmistamat alukset Luokka:Kuninkaallisen laivaston tyypin 22 fregatit
Weissin alue

Weissin alueet ovat ferro­magneettisten aineiden kide­rakenteessa olevia pieniä alueita, joilla kaikkien atomien magneettinen momentti on saman­suuntainen. Ne ovat saaneet nimensä ranskalaisen fyysikko Pierre-Ernest Weissin mukaan (1865–1940). Weiss esitti vuonna 1907, että ferro­magneettisissa aineissa on alueita, joissa atomien ("alkeismagneettien") magneettiset momentit suuntautuvat samoin silloinkin, kun ulkoista magneettikenttää ei ole. Tällaisten alueiden läpi­mitta on tyypillisesti välillä 10-3 ... 10-5 milli­metriä, ja niissä on kussakin noin 106 ... 109 atomia. Tällaisilla alueilla magneettisen momentin suunta liittyy aineen kide­rakenteeseen., Weissin alueiden sisällä aine on magnetoitunut kyllästys­arvoonsa saakka. Että useimmat rauta­kappaleet eivät kuitenkaan ole havaittavasti magneettisia, johtuu siitä, että niiden eri Weissin alueiden magneetti­kentät ovat eri suuntaiset ja kumoavat täten toisensa. Eri­suuntaisten Weissin alueiden välisiä raja­pintoja sanotaan Blochin seinämiksi. Kun ferro­magneettinen aine tuodaan ulkoiseen magneetti­kentään, Blochin seinämät siirtyvät niin, että ne Weissin alueet, joissa magneettinen momentti on ulkoisen kentän suuntainen, laaje­ne­vat, kun taas ne, joissa sen suunta on päin­vastai­nen, pienenevät. Täten selittyy aineen magnetoitu­minen kentässä. Tarpeeksi voimakkaassa magneetti­kentässä koko kappaleen kaikkien atomien magneettiset momentit tulevat saman­suuntaisiksi. Kun ulkoinen kenttä poistetaan, Weissin alueet pyrkivät palautumaan ennalleen tiettyyn tasa­paino­tilaan. Esimerkiksi aineessa olevien epä­puhtauksien vuoksi tämä saattaa kuitenkin estyä, jolloin kappale jää pysyvästi magneettiseksi, kesto­magneetiksi. H. J. Williams käytti vuosina 1947–1979 jauhe­malli­menetelmää ja sai tällä tavoin valo­kuvia, jotka osoittavat Weissin alueiden koot ja muodot. Weissin alueita on myös ferro­sähköisissä aineissa, jotka ovat analogisia ferro­magneettisille aineille. Niissä on alueita, joissa dipoli­momentit ovat saman­suuntaisia. ==Lähteet== == Aiheesta muualla == Luokka:Magnetismi
Nimismiehen kiharat

Nimismiehen kiharat on auktorisoimaton elämäkerrallinen teos Sauli Niinistöstä. == Lähteet == == Aiheesta muualla == * Mauri Liukkonen: Liian kova pähkinä rikottavaksi. Keskisuomalainen 20.9.2010. * Tuomo Lappalainen: Niinistö-elämäkerta kierrättää vanhoja juttuja . Suomen kuvalehden blogit 20.9.2010. Luokka:Suomalaiset elämäkerrat ja muistelmat Luokka:Vuoden 2010 kirjat Luokka:Sauli Niinistö
Viiden vuoden yksinäisyys

Viiden vuoden yksinäisyys on Sauli Niinistön vuonna 2005 julkaisema muistelmateos. Sauli Niinistö kuvaa kirjassaan 1990-luvun loppua, jolloin hän toimi ministerinä ja kokoomuksen puheenjohtajana. Kirjan keskeisinä teemoina ovat Suomen talouspolitiikka ja liittyminen Euroopan talous- ja rahaliittoon EMU:uun sekä hänen vaimonsa Marja-Leena Niinistön kuolema auto-onnettomuudessa vuonna 1995. == Lähteet == Luokka:Suomalaiset elämäkerrat ja muistelmat Luokka:Vuoden 2005 kirjat Luokka:Sauli Niinistö
Hiljaisten historia

Hiljaisten historia on Sauli Niinistön vuonna 2007 julkaisema muistelmateos. == Lähteet == == Aiheesta muualla == * Juha Sihvola: Inhimillisiä havaintoja arkipäivän sattumuksista. Helsingin Sanomat 21.9.2007. Luokka:Suomalaiset elämäkerrat ja muistelmat Luokka:Vuoden 2007 kirjat Luokka:Sauli Niinistö
Leonard. Osa 6

Leonard. Osa 6 (engl. Leonard. Part 6) on vuonna 1987 ensi-iltansa saanut komediaelokuva ja vakoojaelokuvan parodia. Elokuvan pääosia esittävät Bill Cosby, Tom Courtenay, Joe Don Baker, Moses Gunn, Pat Colbert, Gloria Foster, Victoria Rowell, Anna Levine, David Maier ja Grace Zabriskie. Elokuvan on ohjannut Paul Weiland. Elokuva oli taloudellinen epäonnistuminen, ja sai kolme Razzie-palkintoa sarjoissa huonoin elokuva, huonoin miespääosa ja huonoin käsikirjoitus. ==Aiheesta muualla== * Luokka:Parodiaelokuvat Luokka:Vuoden 1987 yhdysvaltalaiset elokuvat Luokka:Paul Weilandin ohjaamat elokuvat
Anna mun kaikki kestää

Anna mun kaikki kestää: Sovinnon kirja on Pekka Haaviston vuonna 2011 julkaisema muistelmateos. Kirjan kustansi WSOY. Kirja julkaistiin ennen vuoden 2012 presidentinvaaleja, joissa Haavisto oli presidenttiehdokkaana. == Lähteet == == Aiheesta muualla == * Lasse Leipola: Lanka arvioi: Anna mun kaikki kestää Vihreä Lanka 3.11.2011. * Pekka Wahlstedt: Kun Haavistonkin pinna paloi . Talouselämä 23.1.2012. Luokka:Suomalaiset elämäkerrat ja muistelmat Luokka:Vuoden 2011 kirjat
M/S Johanna Thordén

M/S Johanna Thordén oli suomalainen, Gustaf Thordénin varustamon omistama rahtilaiva, joka ajoi karille ja upposi 12. tammikuuta 1937 Pentlandinsalmessa Skotlannin ja Orkney-saarten välissä Swonan saaren edustalla ollessaan paluumatkalla New Yorkista Göteborgiin. Laivalla oli yhteensä 38 henkeä, matkustajat mukaan lukien. Heistä kahdeksan selvisi hengissä. Myös laivan 55-vuotias kapteeni Lahja Simola hukkui. Laivan kuparilastin nosti vuonna 1969 sukeltaja Keith Jessop. M/S Johanna Thordén oli rakennettu 1936 Öresundsvarvetin telakalla Landskronassa. Laivan pituus oli 110,41 metriä, leveys 15,55 metriä ja syväys 5,12 metriä. Laivassa oli kaksi Burmeister & Wain -dieselmoottoria, joiden teho oli 4 250 hevosvoimaa. Laiva luovutettiin 21. marraskuuta 1936 tilaajalle kulosaarelaiselle Gustaf Thordénin Ab Finska Nordamerika Linjen -varustamolle. Neitsytmatkallaan ollut M/S Johanna Thordén ajoi karille Swonan saaren luona usvassa ja voimakkaassa luoteismyrskyssä. Pian sen jälkeen, kun 21 miehistön jäsentä sekä matkustajina olleet kaksi naista lapsineen olivat poistuneet laivalta pelastusveneellä, laiva katkesi kahtia. Tuntia myöhemmin jäljellä olleet 13 miestä pääsivät pois laivan toisella pelastusveneellä. Myrsky ajoi tämän veneen South Ronalsayn Newark Bay -lahteen, jossa vene kaatui ja viisi miestä hukkui. Muut veneessä olleet kahdeksan miestä pelastettiin rannalta. Ensimmäinen pelastusvene ajautui rantaan Deernessin luona seuraavana päivänä mukanaan kolme kuollutta. Myöhemmin lisää vainajia ajautui läheisten saarien rannoille. Kaikki muut löydetyt vainajat lähetettiin Suomeen, mutta kolme tunnistamatonta merimiestä haudattiin South Ronaldsayn hautausmaalle. Laivan hylystä oli myrskyn laannuttua näkyvillä enää keulaosa ja etumasto, sillä takaosa oli uponnut laivan katkettua. Kapteeni Lahja Simolan muistopatsas paljastettiin 30. kesäkuuta 1937 Helsingin uudella hautausmaalla.Kapteeni Simolan muistopatsaan paljastus, Helsingin Sanomat, 01.07.1937, nro 172, s. 3, Kansalliskirjaston digitaaliset aineistot == Lähteet == * Fakta om fartyg : M/S Johanna Thordén * Marooned on Roan, Daily Record and Mail, Monday, December 13, 1937 * Keith Jessopin muistokirjoitus, Daily Telegraph 25.5.2010 *M/S Johanna Thordén The Wreck Site-sivustolla == Viitteet == == Aiheesta muualla == * Johanna Thordénin ainoa käynti Amerikassa, Vapaa merimies : Suomen vapaan merimiesliiton r.y. äänenkannattaja, 01.01.1937, nro 1-2, s. 12, Kansalliskirjaston digitaaliset aineistot * Kolmekymmentä kuolonuhria vaati ml. "Johanna Thordénin" järkyttävä haaksirikko. Pelastuneita vain kahdeksan, Helsingin Sanomat, 14.01.1937, nro 12, s. 5, Kansalliskirjaston digitaaliset aineistot * Suomen-Amerikanliikenteen murhenäytelmä, Suomen Kuvalehti, 23.01.1937, nro 4, s. 20, Kansalliskirjaston digitaaliset aineistot Luokka:Hylyt Luokka:Rahtilaivat Luokka:Laivaonnettomuudet
Jenny Nyström

Jenny Nyström (13. kesäkuuta 1854 – 17. tammikuuta 1946) oli ruotsalainen taiteilija ja kuvittaja. Nyström tunnetaan pohjoismaisen, kuvallisen tonttuhahmon luojana. Nyström yhdisti kuvissaan kansanperinteen ja joulunvieton. Nyströmin jälkiä seurasivat myös suomalaiset Rudolf Koivu (1890–1946) ja Martta Wendelin (1893–1986). Nyström syntyi Kalmarissa, kanttori Daniel Nyströmin ja kansakoulunopettaja Anette Nyströmin perheeseen. Jenny oli kahdeksanvuotias, kun perhe muutti Göteborgiin. Vuonna 1865 Jenny aloitti taidekoulun Göteborgissa kunnes aloitti taideopinnot Tukholmassa vuonna 1873. Nyström opiskeli myös Pariisissa vuosina 1882–1886. Nyström avioitui vuonna 1887 Daniel Stoopendaalin kanssa. Heidän poikansa Curt Nyström Stoopendaal seurasi äitinsä jalanjäljillä ja hänestä tuli joulukortti- ja julistetaiteilija. Konvalescenten (Jenny Nyström) - Nationalmuseum - 177823.tif|Toipilas, 1884. Öljy kankaalle, Ruotsin kansallismuseo. Jenny Nyström - 1.jpg|Joulukortti, akvarelli 38.5 x 28 cm Nystrom God-Jul 23.jpg|Joulukortti. Nystrom God-Jul 01.jpg|Joulukortti. Julemotiv tegnet av Jenny Nystrøm (24207667028).jpg|Joulukortti, noin 1890-1895. Fredrikson, John, Bog & Kunstforlag. Nyström Cinderella.jpg|Tuhkimo, postikortti noin 1890-1895. Julkaisija H. Abel, Christiania. Nystöm Little Red Riding Hood.jpg|Punahilkka, postikortti, ennen 1903. Jenny Nyström 3.JPG|Nyström työpöytänsä ääressä 1944. ==Lähteet== Luokka:Ruotsalaiset kuvittajat Luokka:Vuonna 1854 syntyneet Luokka:Vuonna 1946 kuolleet
Jenny Nyström (sulkapalloilija)

thumb|150px|Jenny Nyström Jenny Nyström (s. 2. helmikuuta 1994) on suomalainen sulkapalloilija. Nyström edustaa HBC-seuraa ja hänen valmentajinaan toimivat Vellu Melleri ja Saara Hynninen. Nyström on voittanut nelinpelin SM-kultaa vuonna 2013 Mathilda Lindholmin kanssa ja vuonna 2017 Sonja Pekkolan kanssa sekä sekanelinpelin SM-kultaa Anton Kaistin kanssa vuosina 2011–2014 ja 2017 ja vuonna 2015 Henri Aarnion kanssa. ==Lähteet== Luokka:Suomalaiset sulkapalloilijat Luokka:Vuonna 1994 syntyneet Luokka:Elävät henkilöt
Varaque

Varaque on helsinkiläinen 11-jäseninen lauluyhtye. Varaque julkaisi ensimmäisen ep-levynsä vuonna 2001. Seuraavana vuonna yhtye solmi levytyssopimuksen Johanna Kustannuksen kanssa. Vuonna 2003 Johanna Kustannus julkaisi Pekka Aarnion tuottaman yhtyeen debyyttialbumin Toivelauluja. Yhtyeen kakkosalbumi Ei hyvältä näytä ilmestyi yhtyeen oman Tallennekarhu-levymerkin kautta vuonna 2010. Vuonna 2015 Rocket Records julkaisi Varaquen kaikki levytykset kokoelmana Meidän politiikkamme - Kaikki levytykset 2001-2015. Varaquen kappaleet ovat pääosin Tuomas Nikulinin sävellyksiä sekä muun muassa Emmi Pöyhösen ja Inge Raution sanoituksia. Yhtye on levyttänyt myös uusina sävellyksinä muun muassa Pentti Saarikosken, Katri Valan ja Arvo Turtiaisen vanhaa runoutta. ==Diskografia== * EP (EP, Tallennekarhu 2001) * Todelliset vastarintaliikkeet (single, Pyramid 2002) * Voiton jumalattaresta (single, Pyramid 2003) * Toivelauluja (albumi, Pyramid 2003) * Vilpittömän konttoristin iltapäivälaulu (single, Pyramid 2007) * Ei hyvältä näytä (albumi, Tallennekarhu 2010) * Meidän politiikkamme - Kaikki levytykset 2001-2015 (kokoelma, Rocket Records 2015) * Planeettojen liikkeen on jatkuttava (albumi, Rocket Records 2018) ==Aiheesta muualla== * Yhtyeen Facebook-sivut Luokka:Suomalaiset yhtyeet
Susana Duijm

Carmen Susana Duijm Zubillaga (11. elokuuta 1936 Aragua de Barcelona, Anzoátegui – 18. kesäkuuta 2016 Isla de Margarita) oli venezuelalainen missi. Hän voitti Miss Venezuela ja Miss Maailma -kilpailut vuonna 1955; lisäksi hän oli semifinalistina saman vuoden Miss Universum -kilpailuissa. Hänestä tuli ensimmäinen Miss Maailma espanjankielisestä Amerikasta. Hän toimi myöhemmin näyttelijänä ja televisiojuontajana. Duijm esiintyi muun muassa telenovelassa Amor a Palos. Hänen tyttärensä Carolina Cerruti kilpaili Miss Maailma -kilpailussa 1983. == Lähteet == == Aiheesta muualla == * Luokka:Missit Luokka:Venezuelalaiset näyttelijät Luokka:Juontajat Luokka:Vuonna 1936 syntyneet Luokka:Vuonna 2016 kuolleet
Jeremy Boyce-Rotevall

Jeremy Boyce-Rotevall (usein Jeremy Boyce; s. 28. elokuuta 1993 Tukholma, Ruotsi) on ruotsalainen jääkiekkoilija, joka pelaa SHL-joukkue Timrå IK:ssa.EliteProspects ==Ura== ===Seuraura=== Boyce on Huddinge IK:n kasvatti. Hän siirtyi kaudeksi 2009–2010 Timrå IK:hon. Kaudella 2010–2011 hän oli Timrån J20 paras maalintekijä ja kolmanneksi paras pistemies tehopisteillä 15+15=30. 17-vuotias Boyce pelasi samalla kaudella myös 33 runkosarjaottelua Timrån Elitserien-joukkueessa tehopistein 1+2=3. Kesäkuussa 2011 Boyce teki kaksivuotisen pelaajasopimuksen Timrån kanssa. Hän ajautui kahdella seuraavalla kaudella joukkueen kanssa Kvalserieniin, joista jälkimmäisen kauden 2012–2013 päätteeksi Timrå putosi HockeyAllsvenskaniin. Boyce kuitenkin jatkoi joukkueessa myös sarjatasoa alempana tehtyään vuoden mittaisen jatkosopimuksen Timrån kanssa toukokuussa 2013. Hänestä tuli kaudella 2013–2014 joukkueen varakapteeni. ===Maajoukkueura=== Boyce voitti alle 20-vuotiaiden maailmanmestaruuden vuonna 2012, jolloin hänet nimettiin Ruotsin joukkueeseen turnausta edeltävissä harjoituksissa loukkaantuneen Pontus Åbergin tilalle. Boyce pelasi myös vuoden 2013 turnauksessa voittaen hopeaa. Boyce voitti myös alle 18-vuotiaiden MM-hopeaa vuonna 2011, jolloin hän oli tehopisteillä 4+2=6 Ruotsin toiseksi paras maalintekijä ja kolmanneksi paras pistemies. Boyce voitti myös World U-17 Hockey Challengen pronssia vuonna 2010. ==Pelityyli== Boycen vahvuudet ovat kahden suunnan pelaaminen, luisteluvoima, työnteko ja joukkuepelaaminen. ==Muuta== Boycen isä on kanadalainen jääkiekkoilija Ian Boyce, joka pelasi farmiliigoissa sekä Ruotsin I-divisioonassa. ==Tilastot== 2010–2011 Timrå IK Elitserien 33 1 2 3 4 – – – – – U18 6 4 2 6 12 2011–2012 Timrå IK Elitserien 46 2 1 3 2 – – – – – JMM 6 0 0 0 0 2012–2013 Timrå IK Elitserien 49 2 2 4 12 – – – – – JMM 6 0 1 1 2 2013–2014 Timrå IK Allsvenskan 52 13 9 22 67 – – – – – 2014–2015 Timrå IK Allsvenskan 49 4 8 12 58 – – – – – 2015–2016 Timrå IK Allsvenskan 52 15 9 24 16 – – – – – 2016–2017 Timrå IK Allsvenskan 52 9 11 20 4 – – – – – 2017–2018 Timrå IK Allsvenskan 51 9 14 23 6 – – – – – 2018–2019 Timrå IK SHL 49 3 4 7 4 – – – – – 2019–2020 Timrå IK Allsvenskan 50 3 12 15 41 – – – – – 2020–2021 Timrå IK Allsvenskan 48 6 6 12 2 – – – – – 2021–2022 Timrå IK SHL 46 2 0 2 2 – – – – – 7 kautta yhteensä Allsvenskan 354 59 69 128 194 – – – – – 5 kautta yhteensä Elitserien/SHL 223 10 9 19 24 – – – – – ==Lähteet== * * ===Viitteet=== Luokka:Ruotsalaiset jääkiekkoilijat Luokka:Timrå IK:n pelaajat Luokka:Vuonna 1993 syntyneet Luokka:Elävät henkilöt Luokka:79.32 Jääkiekko
Erkki Nysten

Erkki Nysten () oli suomalainen meteorologi. Hän tuli tunnetuksi Yleisradion televisiouutisten meteorologina vuosina 1981–1991. Varsinaisena ammattinaan hän toimi televisioaikojen jälkeen ylimeteorologina Ilmatieteen laitoksella, jonka Kuopion yksikössä hän vaikutti vuodesta 1996 aina kuolemaansa saakka. Nysteniä on kuvailtu esiintymistyyliltään rauhalliseksi ja vähäeleiseksi, kansan suosimaksi säämieheksi. Nysten oli kuollessaan 63-vuotias. == Vaikutus == Nystenin asiallinen esiintymistapa loi perustan Pirkka-Pekka Peteliuksen esittämälle sketsihahmolle, meteorologi ”Erkki Nyströmille”. == Lähteet == * === Viitteet === == Aiheesta muualla == * Luokka:Suomalaiset meteorologit Luokka:Suomalaiset televisiokasvot Luokka:Vuonna 1948 syntyneet Luokka:Vuonna 2012 kuolleet Luokka:Ilmatieteen laitos